**RANGOS SUTARTIS NR. PK-D24-7**

Panevėžys 2024-04-02

**AB „Panevėžio energija“**, pagal Lietuvos Respublikos įstatymus įsteigta ir veikianti įmonė, juridinio asmens kodas **147248313**, kurios registruota buveinė yra **Senamiesčio g. 113, Panevėžys**, duomenys apie bendrovę kaupiami ir saugomi LR juridinių asmenų registre, atstovaujama **generalinio direktoriaus Petro Diksos**, veikiančio pagal bendrovės įstatus (toliau – Užsakovas), ir

**UAB „Rimgauda“**, pagal Lietuvos Respublikos įstatymus įsteigta ir veikianti įmonė, juridinio asmens kodas **300639104**, kurios registruota buveinė yra **Zietelos g. 3, C korpusas, Vilnius,** duomenys apie bendrovę kaupiami ir saugomi LR juridinių asmenų registre, atstovaujama **direktoriaus Andriaus Grekausko**, veikiančio pagal bendrovės įstatus (toliau – Rangovas),

toliau kartu vadinami „Šalimis“, o kiekvienas atskirai – „Šalimi“, vadovaujantis CVP IS priemonėmis viešai skelbto pirkimo Nr. 708601 „Šilumos tinklų nuo ŠK-73 iki Parko g. 33 ir nuo TŠK „A“ prie Š-74 iki Parko g. 47 Panevėžyje rekonstravimo darbai“ rezultatais, sudarė šią rangos sutartį, toliau vadinamą „Sutartimi“ ir susitarė dėl toliau išvardintų sąlygų.

**1. Sutarties dalykas**

1.1.Šioje Sutartyje nustatytomis sąlygomis Rangovas savo jėgomis ir rizika AB „Panevėžio energija“, įsipareigoja atlikti darbus pagal projektavimo užduotį: „**Šilumos tinklų rekonstravimas nuo ŠK-73 iki Parko g. 33 ir nuo TŠK „A“ prie Š-74 iki Parko g. 47 su atšakomis Panevėžyje“,** kurių apimtis, reikalavimai nurodyti techninėje specifikacijoje (1 priedas) ir apima rekonstruojamų šilumos tinklų techninio darbo projekto, įskaitant topografinę nuotrauką, atlikimą, esamos senos įrangos/vamzdynų demontavimą, reikalingų įrengimų ir medžiagų komplektavimą, statybos - montavimo darbus, bandymus, pajungimą prie veikiančių šilumos tinklų ir objekto pridavimą LR įstatymų ir poįstatyminių aktų nustatyta tvarka, (toliau - „Darbai“) ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

1.2. Darbų atlikimo vieta:Panevėžys.

**2. Sutarties kaina (kainodaros taisyklės) ir mokėjimo sąlygos**

2.1.Sutartyje yra pasirinkta fiksuotos kainos kainodara.

2.2.Pradinė Sutarties vertė yra **441 602,00 Eur (keturi šimtai keturiasdešimt vienas tūkstantis šeši šimtai du eurai), ir PVM 92 736,42 Eur, iš viso su PVM 534 338,42 Eur (penki šimtai trisdešimt keturi tūkstančiai trys šimtai trisdešimt aštuoni eurai 42 centai).**

Bendra Sutarties kaina detalizuojama šios sutarties 2 priede.

2.3.Už nustatytą pradinę Sutarties vertę Rangovas įsipareigoja atlikti Darbus, numatytus Sutarties 1.1. punkte. Į Sutarties kainą įeina darbo jėgos, mechanizmų darbo ir medžiagų/įrangos kaina, mokesčiai, rinkliavos, draudimo, energetinių resursų, transportavimo ir visos kitos Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Medžiagų/Įrangos kaina apima eksporto ir importo procedūrų atlikimo, muito ir importo mokesčių sumokėjimo, transportavimo, pristatymo į statybvietę, iškrovimo bei sandėliavimo kaštus.

2.4.Kaina, nurodyta Sutarties 2.2 punkte, yra galutinė ir apima visas tiesiogines ir netiesiogines išlaidas, susijusias su darbais. Sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ar šioje sutartyje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti savo pasiūlyme, pagal Užsakovo pateiktą Techninę specifikaciją, objekto vizualinę apžiūrą ir kitus dokumentus.

2.5. Mokėjimai atliekami eurais pagal pateiktas PVM sąskaitas faktūras tokia tvarka:

2.5.1. už atliktus projektavimo darbus:

2.5.1.1. 60 proc. sumos – per 30 (trisdešimt) kalendorinių dienų po statybą leidžiančio dokumento gavimo ir po žymų padarymo Registrų centre;

2.5.1.2. 40 proc. sumos – per 30 (trisdešimt) kalendorinių dienų po visų Darbų atlikimo, įskaitant geodezinių nuotraukų atlikimą, statinio kadastrinių bylų patikslinimą, išpildomosios dokumentacijos pateikimą Užsakovui.

2.5.2. už faktiškai atliktus Darbus, nepaminėtus 2.5.1. punkte, Užsakovas apmoka Rangovui per 30 (trisdešimt) kalendorinių dienų nuo dienos, kai Užsakovas priima pažymą apie atliktus darbus ir gauna PVM sąskaitą–faktūrą.

Bendra priimtų tarpinių darbų, išskyrus nurodytų 2.5.1 punkte, apmokėjimo suma neturi viršyti 90 % (devyniasdešimt procentų) užaktuotų Darbų sumos. Likusioji 10 % (dešimt procentų) suma sumokama šia tvarka:

2.5.2.1.sulaikyti 10 % (dešimt procentų) nuo užaktuotos Darbų sumos dydžio sumokami per 10 dienų po Deklaracijos apie statybos užbaigimą patvirtinimo.

2.6. Rangovas PVM sąskaitą faktūrą turi pateikti Užsakovui naudojantis informacinės sistemos „E. sąskaita“ priemonėmis. Rangovui pateikus PVM sąskaitą-faktūrą kitais būdais ar priemonėmis, bus laikoma, kad PVM sąskaita faktūra nepateikta.

2.7.Sutartyje nustatyta tvarka, laiku ir tinkamai neįvykdžius ir nepridavus Užsakovui darbų (ar atitinkamos jų dalies) bei to nepatvirtinus atliktų darbų aktu arba nepateikus tinkamos PVM sąskaitos–faktūros, apmokėjimo terminai yra nukeliami vėlavimo laikotarpiui.

2.8. Užsakovas už atliktus darbus Rangovui atsiskaito mokėjimo pavedimu į Rangovo nurodytą banko sąskaitą.

2.9. Užsakovas turi teisę be atskiro išan02kstinio Rangovo įspėjimo sulaikyti ir/ar išskaičiuoti iš Rangovui pagal šią Sutartį mokamų sumų visas ir bet kokias nuostolių kompensavimo ir/ar netesybų (delspinigių, baudų ir pan.) sumas, Rangovo mokėtinas Užsakovui, t.y. Užsakovui vienašališkai įskaitant vienarūšį priešpriešinį reikalavimą atitinkamai sumai. Apie atliktą įskaitymą Užsakovas informuoja Rangovą.

2.10. Už darbus nemokama, jeigu Rangovas juos atlieka savavališkai, nesilaikydamas Sutarties sąlygų. Savavališkai atliktus darbus Rangovas savo sąskaita privalo ištaisyti arba likviduoti.

2.11. Fiksuotos Sutarties kainos keitimas galimas:

2.11.1. dėl kainų lygio pokyčio;

2.11.2. dėl mokesčių pakeitimo;

2.12. Sutarties kainos peržiūros tvarka:

2.12.1. Sutarties kainos perskaičiavimas dėl kainų lygio pokyčio:

2.12.1.1. sutarties vykdymo laikotarpiu, bet kurios iš Šalių rašytiniu prašymu, statybos darbų kaina pagal bendrą kainų lygio kitimą gali būti perskaičiuojama (didinama arba mažinama) nuo Sutarties įsigaliojimo praėjus ne mažiau kaip 6 (šešiems) mėnesiams. Sutarties įsigaliojimo mėnuo nevertinamas. Sutarties kaina gali būti peržiūrima ne dažniau negu kas 6 mėnesiai. Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.

2.12.1.2. gali būti perskaičiuojamos Rangovui mokėtinos sumos tik už Statybos darbus, o už kitus, nei Statybos darbai, Darbus (projektavimo darbai ir su tuo susijusios paslaugos ir pan.) bei Medžiagas/Įrangą, mokėtinos sumos negali būti perskaičiuojamos.

2.12.1.3.Rangovui mokėtinos sumos už Statybos darbus gali būti perskaičiuojamos, jeigu Lietuvos Respublikos statistikos departamento (www.stat.gov.lt) kas mėnesį skelbiamo „Inžineriniai tinklai (išskyrus nuotekų šalinimą)“ sąnaudų elementų kainų indekso reikšmė pakinta (Indekso pokyčio koeficientas K) daugiau kaip 0,1 per 2.12.1. punkte nurodytą laikotarpį.

2.12.1.4. Sutarties kaina perskaičiuojama dėl Indekso pokyčio, pagal Sutartį neatliktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

**K = IPb / IPr**

Kur:

*K – Indekso pokyčio koeficientas;*

*IPr – Indekso reikšmė laikotarpio pradžioje (nurodytas 2.12.1.1. punkte);*

*IPb – Indekso reikšmė laikotarpio pabaigoje (nurodytas 2.12.1.1. punkte).*

2.12.1.5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,1), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,9).

2.12.1.6. IPr ir IPb reikšmių nustatymo eiga (žingsniai):

- <https://osp.stat.gov.lt>;

- Visi rodikliai;

- Rodiklių duomenų bazė;

- Pagal temą;

- Ūkis ir finansai (makroekonomika);

- Kainų indeksai, pokyčiai ir kainos;

- Statybos sąnaudų elementų kainų indeksai (SSKI), kainų pokyčiai ir svoriai;

- Statybos sąnaudų elementų kainų indeksai;

- Statybos sąnaudų elementų kainų indeksai (2015 m. – 100);

- Viršuje spaudžiame v Lentelės parinktys;

- Statinių pagal tipą klasifikatorius (CC);

- Nurodomas: Inžineriniai tinklai (išskyrus nuotekų šalinimą);

- Nurodomas laikotarpis.

2.12.1.7.Statybos darbų kainos (atitinkamai – pradinė Sutarties vertė) pagal bendrą kainų lygio kitimą pakeitimas įforminamas papildomu Šalių susitarimu, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos. Prieš pasirašant pirmą papildomą susitarimą dėl kainos, Užsakovas turi teisę pareikalauti Rangovo pateikti įrodymus, kad Darbų sąmatoje nurodyta Medžiagų/Įrangos kaina yra reali ir nėra dirbtinai sumažinta.

2.12.2. Sutarties kainos perskaičiavimas dėl mokesčių pakeitimo:

2.12.2.1. Visais atvejais, Įstatymais pakeitus pridėtinės vertės mokesčio (PVM) dydį arba mokėjimo tvarką, tokie pakeitimai turi būti taikomi toms Pažymoms apie atliktų darbų vertę ir PVM sąskaitoms faktūroms, kurias Rangovas sudaro po tokių pakeitimų įsigaliojimo, be atskiro Šalių Susitarimo. Tokiu atveju Sutarties kaina be PVM nekeičiama.

2.12.2.2. Kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą, kuriai taikoma peržiūra.

2.13. Papildomi darbai suprantami kaip Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti), darbai, taip pat Sutartyje nurodytų darbų apimtys, viršijančios pradinę sutarties vertę.

2.14. Užsakovas, apskaičiuodamas įsigyjamų papildomų darbų kainas (įkainius), taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

2.14.1. pritaikant Rangovo pasiūlyme nurodytus darbų įkainius;

2.14.2. jei įmanoma, išskaičiuojant kainos dalį iš Sutartyje numatyto įkainio*;*

2.14.3. pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.

2.14.4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (su vėlesniais pakeitimais) priedo „Tiesioginių ir netiesioginių išlaidų apskaičiavimo taisyklės“ nuostatas.

2.15. Papildomi darbai įforminami atskiru dokumentu, kurį turi pasirašyti visi statybos proceso dalyviai (projekto vadovas, statybos vadovas, statinio statybos techninės priežiūros vadovas, asmenys atsakingi už sutarties vykdymą ir kiti, jeigu reikalinga). Šiame dokumente nurodomi papildomų darbų pavadinimai, kiekiai, vienetai, argumentai, pagrindžiantys papildomų darbų būtinybę, techniniai sprendiniai, papildomų darbų įkainio (įkainių) pagrindimas ir skaičiavimas.

2.16. Surašius Sutarties 2.15 punkte nurodytą dokumentą, Užsakovui sutikus dėl papildomų darbų įsigijimo, Šalys pasirašo papildomą susitarimą dėl papildomų darbų įsigijimo, kuris tampa Sutarties sudėtine dalimi.

2.17. Rangovas gali pradėti vykdyti papildomus darbus tik pasirašius papildomą susitarimą dėl papildomų darbų įsigijimo, priešingu atveju bus laikoma, kad Rangovas darbus vykdo savavališkai.

2.18. Jeigu Sutarties kaina buvo pakeista pagal Sutartyje numatytas peržiūros sąlygas (2.11. punktas), atitinkamai turi būti pakeista pradinė sutarties vertė.

2.19. Užsakovas gali tiesiogiai atsiskaityti su Subrangovu. Apie tai Užsakovas raštu informuoja Subrangovus per 3 darbo dienas po informacijos apie juos gavimo t.y. po Subrangovų sąrašo gavimo pagal sutarties 16.2. punktą. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose ir Sutartyje nustatytus reikalavimus. Rangovas turi teisę prieštarauti nepagrįstiems mokėjimams. Trišaliai susitarimai dėl tiesioginio atsiskaitymo už atliktus darbus sudaromas šiomis sąlygomis:

2.19.1. Trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis.

2.19.2. Rangovas, vadovaudamasis Sutarties nuostatomis, teikdamas apmokėjimo už atliktus Darbus dokumentus, kartu turi pateikti įrodymus apie konkretaus Subrangovo atliktų Darbų apimtis, o Užsakovas, vadovaudamasis Sutarties nuostatomis, Subrangovui tiesiogiai apmokės tik pagal Rangovo ir Subrangovo pasirašytus atliktų Darbų priėmimo perdavimo aktus.

**3. Šalių teisės ir pareigos**

3.1. Užsakovas turi teisę:

3.1.1. Tikrinti atliekamų Darbų atlikimo eigą, kiekį ir kokybę;

3.1.2. Reikalauti, kad Rangovas darbus vykdytų pagal patvirtintą techninį darbo projektą (toliau – Projektas) ir laikydamasis normatyvinių statybos dokumentų reikalavimų. Jeigu Rangovas nukrypsta nuo projekto, šalių suderinto detalaus kalendorinio darbų vykdymo grafiko, nesilaiko normatyvinių statybos dokumentų reikalavimų ir/ar statybos darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti trūkumus ir nemokėti už netinkamai atliktą darbą arba pašalinti trūkumus trečiųjų asmenų pagalba Rangovo sąskaita.

3.1.3. Esant abejonėms dėl medžiagų kokybės, reikalauti, kad Rangovas atliktų medžiagų tyrimus ar bandymus, dėl atitikimo pateiktiems sertifikatams, nepriklausomoje laboratorijoje. Jei paaiškėja, kad medžiagų kokybė atitinka nurodytai sertifikate, visas su tyrimais susijusias išlaidas apmoka Užsakovas.

3.1.4. Duoti nurodymus Rangovui ir reikalauti jų vykdymo, jei darbų vykdymo eigoje atsiliekama nuo detalaus kalendorinio darbų vykdymo grafiko;

3.1.5. Neleisti montuoti įrangos, medžiagų objekte, kol nebus pateikta reikiama įrangos, medžiagų dokumentacija arba įranga/medžiagos neatitinka Sutartyje keliamų reikalavimų.

3.2. Užsakovas įsipareigoja:

3.2.1. Sutartyje nustatyta tvarka ir terminais priimti iš Rangovo atliktų Darbų rezultatą ir už jį apmokėti Sutartyje nustatytomis sąlygomis ir tvarka;

3.3. Rangovas turi teisę:

3.3.1. Naudotis Lietuvos Respublikos statybos įstatymo 18 straipsnyje ir kituose Lietuvos Respublikos įstatymuose numatytomis rangovo teisėmis.

3.3.2. Keisti Užsakovo patvirtintus projektinius sprendimus tik gavęs išankstinį raštišką Užsakovo sutikimą.

3.3.3. Naudotis kitomis teisės aktuose numatytomis Rangovo teisėmis.

3.4. Rangovas įsipareigoja:

3.4.1. užtikrinti, kad Sutartį vykdys tik tokią teisę turintys asmenys, nes pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi;

3.4.2. Nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki darbų perdavimo Užsakovui ir (ar) per garantinį laikotarpį.

3.4.3. Darbus atlikti pagal projektinę dokumentaciją, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus.

3.4.4. Darbų vykdymui naudoti medžiagas, dirbinius, gaminius ir įrengimus, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius.

3.4.5. inicijuoti ir gauti visus reikalingus leidimus pagal Lietuvos Respublikos statybos įstatymą ir statybos techninius reglamentus (STR); Statybą leidžiantį dokumentą pateikia Užsakovas;

3.4.6. informuoti apie atliekamus Darbus įgaliotas Lietuvos Respublikos valstybės priežiūros institucijas, atlikti inžinerinių statinių geodezinį nužymėjimą, atlikti visus reikalingus Darbų kokybės patikrinimus, įforminti visą reikalingą dokumentaciją (parengti projektinę dokumentaciją, paruošti išpildymo nuotraukas, pakoreguoti pastatų ir statinių kadastro ir registro bylas ir priduoti Darbus pagal statybos valstybinę priežiūrą, energetikos priežiūrą ir atitikties įvertinimą atliekančių pareigūnų nurodymus);

3.4.7. Laiku ir tinkamai informuoti Užsakovą apie atliktų darbų etapus bei apie atliktų darbų priėmimo-perdavimo datą bei pateikti Užsakovui atliktų darbų aktus, pažymas apie atliktų darbų vertes.

3.4.8. Užsakovui nurodžius, atidengti konstrukcijas, atlikti konstrukcijų ir kitus bandymus. Jei po to paaiškėja, kad darbai neatitinka galiojančių statybos normų ir reikalavimų ir/arba projektinės dokumentacijos, už visas su tuo susijusias išlaidas (tarp jų ir išlaidas, susijusias su atitinkamų trūkumu šalinimu) apmoka Rangovas. Jei paaiškėja, kad viskas atlikta laikantis galiojančių statybos normų ir reikalavimų ir (arba) projektinės dokumentacijos, visas su tuo susijusias išlaidas apmoka Užsakovas.

3.4.9. Savo sąskaita ištaisyti ir/ar atlikti naujai Darbus, kurie dėl Rangovo kaltės yra netinkamai atlikti/įvykdyti ir neatitinkantys sutarties sąlygų.

3.4.10. Garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.

3.4.11. Visus darbus vykdyti taip, kad atlikti darbai bei statybos teritorijoje esančios statybinės medžiagos, gaminiai, įranga bei kitas turtas, nepriklausomai nuo to, ar pastarieji priklauso Užsakovui ar kitam asmeniui, nebūtų be reikalo ar nederamai naudojami ir (ar) sugadinami. Priešingu atveju atlygina visus padarytus nuostolius pagal pateiktą sąskaitą.

3.4.12. Statybines atliekas ir statybinį laužą išvežti savo sąskaita.

3.4.13. Buvusias eksploatacijoje metalo konstrukcijas ir buvusius eksploatacijoje vamzdžius, nuėmus šilumos izoliaciją, pristatyti į Užsakovo saugojimo aikštelę adresu Senamiesčio g. 113, Panevėžyje, savo jėgomis iškrauti ir tvarkingai sudėti į Užsakovo nurodytą vietą, perdavimą įforminant Rangovo paruoštu perdavimo-priėmimo aktu, kurį pasirašo Rangovo ir Užsakovo atsakingi atstovai. Abipusiu šalių sutarimu, pristatymo adresas gali būti tikslinamas.

3.4.14.Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.

3.4.15. Įrangos ir medžiagų techninę dokumentaciją pateikti išduotą gamyklos-gamintojos originalo kalba ir pridėti Rangovo patvirtintus vertimus į lietuvių kalbą; atitikties deklaracijas, darbo aprašymus, instrukcijas, montažinę išpildomąją dokumentaciją, bandymo, matavimo protokolus ir kitus techninius duomenis pateikti Užsakovui lietuvių kalba; medžiagų kokybę patvirtinančius dokumentus (sertifikatus ir pan.) suderinus su Užsakovu versti nereikia.

3.4.16. Apsirūpinti visais prietaisais, dokumentais ir kitokia informacija, įrengimais, vartojimo reikmenimis, instrumentais, darbo jėga, medžiagomis ir tinkamai kvalifikuotais bei patyrusiais darbuotojais, kurie reikalingi efektyviai atlikti reikalingus įrangos ar darbų dalių bandymus, plovimą.

3.4.17. užtikrinti, kad visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę.

3.4.18. įsigyti ir pildyti elektroninį Statybos žurnalą;

3.4.19. per 10 dienų po statybą leidžiančio dokumento gavimo pateikti pranešimą Registrų centrui apie naujai nustatytas ar pasikeitusias teritorijas su Nekilnojamojo turto kadastro nuostatuose nurodytais nustatytų teritorijų erdviniais duomenimis, kuriose taikomos specialiosios žemės naudojimo sąlygos, vadovaujantis Lietuvos Respublikos specialiųjų žemės naudojimo sąlygų įstatymu bei kitais su šios paslaugos įgyvendinimu susijusiais teisės aktais;

3.4.20. užbaigus objektą, pateikti dokumentus į IS „Infostatyba“ ir gauti patvirtintą deklaraciją apie statinio statybos užbaigimą.

**4. Darbų atlikimas ir perdavimas**

4.1. Rangovas privalo vykdyti Darbus sutarties objekte, laikydamasis šios Sutarties, Lietuvos Respublikos įstatymų ir kitų norminių aktų nuostatų. Darbai apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui, o taip pat reikalingus matavimo darbus.

4.2. Rangovas privalo visus Darbus, kurie bus paslėpti kitais darbais ir konstrukcijomis (vadinamuosius „paslėptus darbus“), pateikti Užsakovo priėmimui, įspėjęs jį apie tai mažiausiai prieš vieną darbo dieną, bei įforminti paslėptų darbų aktą.

4.3. Rangovas atsako už saugų darbų vykdymą. Prieš pradedant darbus, Rangovas privalo raštiškai pranešti Užsakovui atsakingų asmenų už saugumo techniką pavardes. Taip pat pranešti atsakingų darbų vadovų pavardes bei jų kvalifikacijos pažymėjimus.

4.4. Darbai laikomi baigtais, kai Rangovas Statybos darbų perdavimo-priėmimo aktu (5 priedas) perduoda Darbus, o Užsakovas juos priima. Tarpiniai atliktų darbų priėmimai atliekami už darbus, atliktus per vieną kalendorinį mėnesį. Rangovas pateikia pažymą apie per kalendorinį mėnesį atliktų darbų ir išlaidų vertę Užsakovui iki einamojo mėnesio 3 darbo dienos. Užsakovas per 3 darbo dienas nuo pažymos apie atliktus darbus gavimo dienos pasirašo pateiktą aktą, tuo pačiu terminu grąžindamas jį Rangovui. Galutinis Darbų perdavimas ir priėmimas atliekamas pilnai užbaigus darbus ir Sutartimi bei teisės aktų nustatyta tvarka perdavus techninę - išpildomąją dokumentaciją, įskaitant statinio kadastrinių bylų patikslinimą. Rangovas prieš 5 dienas praneša Užsakovui raštu apie pasirengimą galutinai perduoti Darbus. Užsakovas organizuoja galutinį darbų priėmimą ne vėliau kaip per 3 darbo dienas nuo Rangovo pranešimo gavimo dienos ir per sekančias 3 darbo dienas pasirašo galutinį perdavimo ir priėmimo aktą arba tuo pačiu terminu pareiškia raštu Sutarties nuostatomis pagrįstas pretenzijas.

4.5. Rangovas įsipareigoja parengti per kiekvieną mėnesį Atliktų Darbų aktus (4 priedas) ir Pažymą apie atliktus Darbus (3 priedas) ir juos pateikti Užsakovui kas mėnesį ne vėliau kaip einamojo mėnesio 3 darbo dieną.

4.6. Esant ginčytinoms pozicijoms (pretenzijoms dėl Darbų kokybės ir atitikimo Sutarties sąlygoms), Užsakovas priima neginčytiną Darbų dalį.

**5. Sutarties Darbų atlikimo terminai, Darbų stabdymas**

5.1. Rangovas darbus atlieka iki 2025-08-01.

5.2. Rangovas per 5 (penkias) darbo dienas po Sutarties įsigaliojimo, atsižvelgiant į faktinę Darbų pradžios datą sudaro ir pateikia suderinimui Užsakovui detalų kalendorinį darbų vykdymo grafiką (toliau – Grafiką). Grafiko sudarymo gairės: projektavimo darbai iki 2024-08-15; vamzdynų montavimas 2024 m. 08÷10 (mėn.).

Jei Užsakovas nederina pateikto Grafiko, jis pateikia motyvuotas priežastis, kurias Rangovas privalo įvertinti ir per 3 (tris) darbo dienas pateikti atkoreguotą Grafiką. Šalių abipusiu sutarimu, Grafikas gali būti tikslinamas, nekeičiant darbų atlikimo trukmės (pabaigos) .

5.3. Pastebėtų Darbų trūkumų ar defektų šalinimas neprailgina Sutarties 5.1. punkte nustatyto galutinio darbų termino.

5.4. Dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, Užsakovas Rangovo prašymu arba savo sprendimu gali bet kada nurodyti Rangovui sustabdyti visų Darbų arba jų dalies vykdymą, nurodydamas (jeigu įmanoma) sustabdymo trukmę dienomis.

5.5. Aplinkybės, dėl kurių gali būti stabdomi Darbai, yra:

5.5.1. trečiųjų šalių įtaka, kurios nebuvo įmanoma numatyti;

5.5.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis;

5.5.3. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Rangovas.

5.6. Pagal sutartį darbai gali būti stabdomi jei jie turi būti stabdomi esant žiemos periodui (technologinei pertraukai), kurio metu negalima atlikti Darbų.

5.7. Jeigu Rangovas mano, kad pagal kurią nors Sutarties nuostatą Darbai turi būti stabdomi, tai Rangovas nedelsiant, bet ne vėliau kaip per 2 (dvi) darbo dienas nuo tokių aplinkybių atsiradimo ar paaiškėjimo privalo raštu pranešti Užsakovui, nurodydamas įvykį arba aplinkybes, dėl kurių kyla šis reikalavimas. Užsakovas per 2 (dvi) darbo dienas po pranešimo gavimo raštu informuoja Rangovą apie priimtą sprendimą. Darbai stabdomi nuo aplinkybių atsiradimo momento arba jeigu apie jas nėra laiku pranešta – nuo pranešimo momento.

5.8. Sustabdyti Darbai arba jų dalis (priklausomai, kas buvo sustabdyta) neatliekami iki Darbų vykdymo atnaujinimo. Darbai ar jų dalis atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą, Darbai atliekami per jiems likusį laikotarpį (laiką), kuris buvo likęs iki sustabdymo. Jei Užsakovas sustabdo Darbų atlikimą, Rangovas turi teisę reikalauti Darbų atlikimo terminą pratęsti laikui, kuriam darbai buvo sustabdyti. Sekančią darbo dieną po Darbų atnaujinimo Rangovas parengia patikslintą kalendorinį darbų atlikimo grafiką, kurį suderina su Užsakovu. Prie patikslinto kalendorinio darbų atlikimo grafiko būtina pridėti dokumentus, kurie įrodo Darbų stabdymo pradžios datą, Darbų atnaujinimo datą ir Darbų ar jų dalies stabdymo pagrindimą.

5.9.Darbų sustabdymo metu visus Darbus arba tą jų dalį Rangovas privalo prižiūrėti, sandėliuoti, saugoti nuo sugadinimo, praradimo arba žalos.

5.10. Rangovas turi teisę užbaigti Darbus anksčiau sutarto termino.

**6. Šalių patvirtinimai**

6.1. Rangovas patvirtina, kad tiek jis, tiek jo paskirtas sutartį pasirašyti ir (ar) vykdyti atstovas turi teisę sudaryti šią sutartį, o taip pat vykdyti visus šioje sutartyje numatytus Rangovo įsipareigojimus. Rangovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Rangovą užsiimti šioje Sutartyje numatyta veikla, kuri įeina į Rangovo sutartinius įsipareigojimus.

6.2. Užsakovas patvirtina, kad tiek jis, tiek jo paskirtas sutartį pasirašyti ir (ar) vykdyti atstovas turi teisę sudaryti šią sutartį, o taip pat vykdyti visus šioje sutartyje numatytus Užsakovo įsipareigojimus. Užsakovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Užsakovą užsiimti šioje Sutartyje numatyta veikla, kuri įeina į Užsakovo sutartinius įsipareigojimus.

6.3. Rangovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.

6.4. Užsakovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.

**7. Atsakomybės pagal sutartį netaikymas arba atleidimas nuo atsakomybės**

7.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

7.1.1.dėl nenugalimos jėgos (*force majeure*) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos.

7.1.2.dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.

7.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

**8.Sutarties pažeidimas**

8.1. Jeigu Rangovas atliko darbus pažeisdamas šioje Sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:

8.1.1. nedelsiant sustabdytų ir (ar) nutrauktų darbų atlikimą arba

8.1.2. neatlygintinai pakeistų nekokybiškas medžiagas, gaminius, dirbinius, įrangą, arba

8.1.3. neatlygintinai pagerintų atliekamų darbų kokybę, arba

8.1.4. neatlygintinai ištaisytų netinkamai atliktus darbus, arba

8.l .5. atlygintų Užsakovui darbų trūkumų šalinimo išlaidas.

8.2. Jeigu per Užsakovo nurodytus terminus Rangovas nepradeda taisyti nekokybiškai atliktų darbų Užsakovas gali sulaikyti mokėjimus ir (arba) ištaisyti nekokybiškai atliktus darbus trečiųjų šalių pagalba arba savo jėgomis ir išskaičiuoti dėl to patirtus nuostolius iš Rangovo.

8.3. Esminiai Rangovui taikomi Sutarties pažeidimai:

8.3.1. Rangovas, nepaisydamas Užsakovo raginimo, nepradeda darbų sutartu laiku arba dirba taip lėtai, kad baigti darbus Sutartyje nustatytu laiku būtų tikrai neįmanoma (atsilikimas nuo Grafiko daugiau kaip 30 kalendorinių dienų);

8.3.2. Rangovas nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus darbų komponentus.

8.3.3. Rangovas pažeidžia Sutarties 16 punkte nurodytus reikalavimus;

8.3.4. Rangovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

8.4. Esminiai Užsakovui taikomi Sutarties pažeidimai:

8.4.1. Užsakovas, pagal šios Sutarties nuostatas, vėluoja atsiskaityti daugiau nei 30 kalendorines dienas;

8.4.2. Užsakovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

8.5. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.

**9.Sutarties nutraukimas**

9.1. Sutartis gali būti visiškai nutraukta Šalių susitarimu.

9.2. Užsakovas turi teisę vienašališkai nutraukti šią Sutartį prieš terminą šiais atvejais:

9.2.1. kai Rangovas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

9.2.2. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

9.2.3. kai Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

9.2.4. kai Rangovas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

9.2.5. dėl kitokio pobūdžio neveiksnumo, trukdančio vykdyti Sutartį;

9.2.6. kai Rangovas Sutarties nevykdo, vykdo ją netinkamai, darydamas esminius Sutarties pažeidimus, nurodytu 8.3 punkte;

9.2.7. kitais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje numatytais, atvejais.

9.3. Rangovas turi teisę vienašališkai nutraukti šią Sutartį prieš terminą šiais atvejais:

9.3.1. kai Užsakovas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus 8.4 punkte;

9.3.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

9.4. Šalis, ketinanti vienašališkai nutraukti Sutartį (esant 9.2 ar 9.3 punktuose numatytoms sąlygoms), prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Esant 9.2.1, 9.2.2., 9.2.3, 9.2.4 ir 9.3.2 punktų sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.

9.5. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.

**10. Garantijos**

10.1. Garantinis laikotarpis pradedamas skaičiuoti nuo Darbų pabaigimo pagal Sutarties sąlygas dienos (Šalims pasirašius galutinį darbų perdavimo-priėmimo aktą) ir yra:

10.1.1. 5 (penki) metai – statinio atviroms konstrukcijoms ir kitiems darbams, nepaminėtiems 10.1.2. – 10.1.4. punktuose;

10.1.2. 10 (dešimt) metų - paslėptiems statinio elementams (konstrukcijoms, laidams, vamzdynams ir pan.);

10.1.3. 20 (dvidešimt) metų - esant tyčia paslėptų defektų;

10.l .4. 2 (du) metai – visiems įrenginiams, vožtuvams ir pan.

10.2. Rangovas garantuoja, kad Darbų perdavimo-priėmimo akto pasirašymo metu jo atlikti darbai atitiks Projekte numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.

10.3. Užsakovas, nedelsdamas praneša Rangovui raštu apie bet kokias pretenzijas, kylančias pagal šią garantiją. Gavęs pranešimą, Rangovas per 48 val. reaguoja į gautą pranešimą t.y. atvyksta pas Užsakovą ir suderina gedimo šalinimo grafiką. Gedimai šalinami per Užsakovo nurodytą protingą, technologiškai pagrįstą terminą.

Gedimo, garantiniu laikotarpiu, šalinimo darbai įforminami šalims pasirašant aktą, kuriame nurodoma: pranešimo apie gedimą data, gedimo pobūdis, sugedusios įrangos ir/ar dalies pavadinimas, atlikti darbai ir/ar pakeista įranga/dalys, gedimo priežastis.

10.4. Pradinis garantinis laikotarpis pratęsiamas laikotarpiu, kuriuo Darbų nebuvo galima naudoti dėl defekto (gedimo).

10.5. Jeigu defektas nustatomas garantinio laikotarpio metu ir yra akivaizdu, kad panašių defektų bus ir garantiniam laikotarpiui pasibaigus, Rangovas turi pašalinti defektus visuose įrenginiuose/ medžiagose, pristatytose pagal šią Sutartį.

10.6. Jei Rangovas nepradeda ir (ar) neištaiso defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą, technologiškai pagrįstą laiką, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visus tiesioginius nuostolius, kuriuos patiria Užsakovas dėl garantinio gedimo, įskaitant Užsakovo kaštus ieškant kito rangovo ir pan.

10.7. Už vėlavimą pašalinti defektus, Užsakovas turi teisę reikalauti Rangovo sumokėti Sutarties 12.3. punkte nustatyto dydžio netesybas už kiekvieną dieną nuo termino pašalinti defektą pabaigos iki tokio defekto pašalinimo dienos.

**11.Sutarties įvykdymo užtikrinimas, draudimai**

11.1. Rangovas privalo per 10 (dešimt) darbo dienų po Sutarties pasirašymo dienos savo sąskaita pateikti **26 716,92 Eur (dvidešimt šeši tūkstančiai septyni šimtai šešiolika eurų 92 centai)** sumos dydžio banko arba draudimo bendrovės išduotą Sutarties sąlygų įvykdymo užtikrinimo garantinį arba laidavimo draudimo raštą pagal Užsakovo pirkimo dokumentų 6.2.1. punkto reikalavimus. Jeigu Rangovas pateikia draudimo bendrovės išduotą Sutarties sąlygų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimą bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta.

11.2. Jei Darbų atlikimo terminas prasitęsia dėl Darbų sustabdymo, tokiam pat terminui pratęsiamas ir Sutarties įvykdymo užtikrinimas.

11.3. Sutarties įvykdymo užtikrinimu garantuojama, kad Užsakovui bus atlyginti tiesioginiai nuostoliai, atsiradę dėl Rangovo kaltės pažeidus Sutartį.

11.4. Rangovas Užsakovui taip pat turi savalaikiai pateikti:

11.4.1. Objekto (atskirai dėl kiekvieno statomo statinio) statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimą ne mažesne kaip visiško atstatymo kaina;

11.4.2. Dokumentą, kuriuo užtikrinamas garantinio laikotarpio prievolių įvykdymas pagal šią Sutartį. Dokumentas teikiamas pagal LR Statybos įstatymo 41 straipsnio 2 dalies nuostatas.

**12. Šalių atsakomybė**

12.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. Kiekviena šalis atsako už savo darbuotojų sveikatą ir saugą.

12.2. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus, moka Rangovui 0,06 (šešių šimtųjų) proc. dydžio delspinigius nuo neapmokėtos sumos už kiekvieną uždelstą dieną.

12.3. Jei Rangovas nevykdo prisiimtų įsipareigojimų ir/ar Sutartyje numatytų įpareigojimų, Užsakovui pareikalavus moka 300,00 Eur (trijų šimtų eurų) netesybas už 1 (vieną) vėlavimo dieną iki kol įsipareigojimas ar įpareigojimas bus įvykdytas. Prieš taikant šiame punkte nurodytas netesybas, Užsakovas raštu informuoja Rangovą apie prisiimtų įsipareigojimų ir/ar Sutartyje numatytų įpareigojimų nevykdymą ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti.

12.4. Nutraukus Sutartį 9.2 punkte nustatytais pagrindais (išskyrus 9.2.1., 9.2.2. punktuose numatytus pagrindus), Rangovas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) proc. pradinės sutarties vertės be PVM dydžio baudą. Užsakovas neprivalo įrodyti Rangovui, kad patyrė nuostolių.

12.5. Jei Rangovas negrąžina demontuotų buvusių eksploatacijoje plieninių vamzdžių, atlygina Užsakovui jo patirtą žalą, kuri atitinka naudotų plieninių vamzdžių rinkos kainą pagal Užsakovo pateiktą aktą. Rinkos kainą nustato Užsakovas pagal viešai skelbiamą buvusių eksploatacijoje plieninių vamzdžių kainą adresu: https://www.pe.lt/turto-pardavimai-ir-nuoma.

12.6. Netesybų, baudų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant pradinės sutarties vertės, kompensavimą. Šiame punkte numatytas kompensuotinos sumos apribojimas netaikomas jei žala atsirado dėl Šalies sąmoningo veikimo ar didelio neatsargumo, konfidencialumo įsipareigojimų ar intelektinės nuosavybės teisių pažeidimo. Užsakovas atsako tik už tiesioginius nuostolius ar žalą, tiesiogiai ir aiškiai sukeltą to, kad Užsakovas neįvykdė savo sutartinių įsipareigojimų dėl Užsakovo kaltės.

**13. Informacijos konfidencialumas**

13.1. Visa informacija, kurią šalys sužinojo viena iš kitos derybų, Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos šalies sutikimas.

13.2. Šalis, pažeidusi 13.1. punkto reikalavimus privalo atlyginti visus tiesioginius nuostolius, kuriuos patyrė kita šalis.

13.3. Ši sutartis, įskaitant Rangovo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kuriuos atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje.

**14. Ginčų sprendimas**

14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims per 30 dienų nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**15. Bendravimo tvarka, atsakingi asmenys**

15.1. Tais atvejais, kai Sutartis ar LR teisės aktai numato, jog Šalys turi pateikti viena kitai pranešimus, prašymus, suderinimus, sutikimus, pritarimus, nurodymus, reikalavimus ar pretenzijas, šie dokumentai turi būti surašyti lietuvių kalba, pasirašyti kvalifikuotu elektroniniu parašu ir išsiųsti kitai Šaliai Šalies ir Šalies atstovo elektroninio pašto adresais, nurodytais Sutartyje, arba turi būti pasirašyti ranka, adresuojami Šalies atstovui ir turi būti įteikti kitai Šaliai asmeniškai pasirašytinai, arba siunčiami paštu registruotu laišku su patvirtinimu apie laiško įteikimą, arba pristatomi kurjerio su patvirtinimu apie laiško įteikimą tos Šalies adresu, nurodytu Sutartyje. Fiziškai pateikiami dokumentai turi būti papildomai siunčiami elektroniniu paštu.

15.2. Visais kitais einamaisiais Sutarties vykdymo klausimais Šalys gali susirašinėti elektroniniais laiškais arba kita sutarta forma keistis elektroniniais laiškais ir skaitmeniniais failais, tačiau turi būti užtikrinama galimybė identifikuoti laiško ar kito dokumento siuntėją bei išsiuntimo laiką ir turi būti technologiniais sprendiniais užtikrinta turinio apsauga. Šalys turi bendrauti lietuvių kalba.

15.3. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis ir Šalys turi atitinkamai pakeisti Sutarties sąlygas. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.

15.4. Šalys įsipareigoja atsakyti į kitos Šalies pranešimus, prašymus, nurodymus, reikalavimus, pretenzijas ar kitus laiškus, nedelsiant, bet ne vėliau kaip per 3 (tris) darbo dienas nuo dokumento gavimo, jeigu kitur Sutartyje arba pačiame dokumente ar laiške nenurodyta vėlesnė data. Šalis gali pateikti atsakymą per ilgesnį terminą, jeigu toks terminas yra objektyviai reikalingas ir Šalis apie tai informuoja kitą Šalį, nurodydama priežastis, nedelsiant po to, kai gauna dokumentą arba laišką, bet ne vėliau nei per 2 darbo dienas.

15.5. Jeigu pranešimas yra įteikiamas asmeniškai, arba siunčiamas paštu, ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną. Jeigu pranešimas siunčiamas el. paštu, laikoma, kad gavėjas jį gavo kitą darbo dieną. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

15.6. Atsakingi asmenys:

15.6.1. už sutarties vykdymą:

|  |  |  |
| --- | --- | --- |
|  | **Užsakovas** | **Rangovas** |
| Vardas, pavardė |  |  |
| Telefonas |  |  |
| El. paštas |  |  |

**16. Subrangovai, specialistai, jų keitimo tvarka**

16.1. Sutarčiai vykdyti pasitelkiami šie Subrangovai, kurių pajėgumais rėmėsi Rangovas: *pasiūlyme nurodytų nėra.*

16.2. Rangovas įsipareigoja iki Darbų pagal Sutartį pradžios, bet ne vėliau nei per 10 darbo dienų, po Sutarties įsigaliojimo, pateikti Subrangovų sąrašą (6 priedas), kuriame nurodomi Subrangovų kontaktiniai duomenys, Subrangovų atstovai, kiekvienam Subrangovui perduodamų atlikti Darbų tikslūs aprašymai. Toks Subrangovų sąrašas įsigalioja jo pateikimo Užsakovui dieną. Tik galiojančiame Subrangovų sąraše įrašyti Subrangovai gali būti Subrangovais pagal Sutartį ir tik tokių Subrangovų darbuotojai yra priskiriami Rangovo personalui pagal Sutartį bei gali patekti į statybvietę. Jeigu į Subrangovų sąrašą įtraukiamas Subrangovas, kuris nebuvo išviešintas pasiūlyme, Rangovas privalo pateikti ir dokumentus įrodančius, kad Subrangovas atitinka reikalavimus dėl laikymosi aplinkos apsaugos vadybos sistemos standartams (*jeigu tokie buvo keliami*).

16.3. Sutarties vykdymo metu Rangovas gali keisti Subrangovus arba pasitelkti naujus tik gavus rašytinį Užsakovo sutikimą. Tuo atveju Rangovas tikslina Subrangovų sąrašą ir pateikia visą informaciją nurodytą sutarties 16.2. punkte.

16.4. Tais atvejais, kai Rangovas keičia Subrangovą, kurio pajėgumais rėmėsi (*nurodytas sutarties 16.1. punkte*), Užsakovas patikrina, ar nėra Lietuvos Respublikos Viešųjų pirkimų įstatymo 46 straipsnio 1, 3, 4 dalyse nurodytų Subrangovo pašalinimo pagrindų ir ar jis atitinka keliamus kvalifikacijos reikalavimus ir reikalavimus laikymosi aplinkos apsaugos vadybos sistemos standartams (*jeigu tokie buvo keliami*). Subrangovo, kurio pajėgumais rėmėsi Rangovas, keitimas įforminamas Šalims pasirašant papildomą susitarimą.

16.5. Tais atvejais, kai Rangovas keičia/pasitelkia naują Subrangovą, kurio pajėgumais nesirėmė, Užsakovas patikrina ar jis atitinka reikalavimus dėl laikymosi aplinkos apsaugos vadybos sistemos standartams (*jeigu tokie buvo keliami*). Tokio Subrangovo keitimas įforminamas Rangovui pateikus patikslintą Subrangovų sąrašą.

16.6.Rangovas Sutarties galiojimo metu, suderinęs su Užsakovu, bei gavęs Užsakovo rašytinį sutikimą, gali keisti specialistus nurodytus Pasiūlymo (2 priedas 2 lentelė) (toliau – Specialistas)

16.6.1.Specialisto keitimas galimas, tik esant vienai iš šių priežasčių:

16.6.1.1.Sutartyje numatytas Specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos;

16.6.1.2.esant kitoms nenumatytoms pagrįstoms aplinkybėms.

16.6.2.Tuo atveju Rangovas privalo pateikti Užsakovui:

16.6.2.1.pagrįstą prašymą, pridedant jį pagrindžiančius dokumentus;

16.6.2.2.naujo Specialisto dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus, keliamus Specialistui.

16.7. Naujo Specialisto paskyrimas įforminamas Rangovo įmonės vadovo įsakymu ir/ar kitu dokumentu, kurio kopija nedelsiant, pateikiama Užsakovui.

**17. Sutarties pakeitimai**

17.1. Sutarties keitimai galimi tik Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka.

17.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

**18.Kitos sąlygos**

18.1. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

18.2. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų Įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.

18.3. Šalys vykdydamos Sutartį privalo tinkamai tvarkyti viena kitos atstovų, Specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, Specialistus ir kitą personalą, kurio asmens duomenys bus perduoti kitai Šaliai.

18.4. Sutartį sudarantys dokumentai turi būti suprantami kaip paaiškinantys vienas kitą. Bet kokio Sutartį sudarančių dokumentų nuostatų neatitikimo ar neaiškumo atveju, toks neatitikimas ar neaiškumas išaiškinamas dokumentus aiškinant tokia eilės tvarka:

18.4.1. Sutarties sąlygos turi viršenybę priedų atžvilgiu;

18.4.2. priedai, nurodyti Sutarties 20 punkte esantys aukščiau, turi viršenybę virš žemiau išvardytus priedus;

18.4.3. Tuo atveju, kai Šalių Susitarimu yra keičiama Sutarties sąlyga arba priedas, naujai sutartoji Sutarties sąlyga ar naujai sutartos priedo nuostatos turi viršenybę virš pakeistųjų.

18.4.4. Jeigu Šalys susitaria dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai virš kitų Sutarties sąlygų arba kitų to priedo nuostatų.

**19. Sutarties sudarymas ir įsigaliojimas**

19.1. Sutartis laikoma sudaryta, kai Šalys ranka, arba kvalifikuotu elektroniniu parašu, ją pasirašo. Jeigu Šalys Sutartį pasirašo ne vienu metu, Sutartis laikoma sudaryta tą dieną, kai Sutartį pasirašo paskutinioji Šalis.

19.2. Nuo Sutarties sudarymo Sutarties dalimi tampa priedai, paskelbti Centrinėje viešųjų pirkimų informacinėje sistemoje (*pirkimas Nr. 708601 „Šilumos tinklų nuo ŠK-73 iki Parko g. 33 ir nuo TŠK „A“ prie Š-74 iki Parko g. 47 Panevėžyje rekonstravimo darbai“*

[*https://pirkimai.eviesiejipirkimai.lt/app/rfq/publicpurchase\_docs.asp?PID=750197*](https://pirkimai.eviesiejipirkimai.lt/app/rfq/publicpurchase_docs.asp?PID=750197)).

19.3. Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais viršenybę turi tekstas lietuvių kalba.

19.4. Sutarties sąlyga dėl Rangovo pareigos pateikti Užsakovui Sutarties įvykdymo užtikrinimą (11.1 punktas) įsigalioja nuo Sutarties sudarymo.

19.5Tuo atveju, kai Rangovas pagal Sutarties sąlygas pateikia Užsakovui Sutarties įvykdymo užtikrinimą, kitą dieną įsigalioja visos kitos Sutarties sąlygos.

19.6. Jeigu Rangovas nepateikia Užsakovui Sutarties įvykdymo užtikrinimo pagal Sutarties sąlygas, laikoma, kad Rangovas nepagrįstai atsisakė Sutarties. Tokiu atveju laikoma, kad kitą dieną po termino Rangovui pateikti Sutarties įvykdymo užtikrinimą Sutartis pasibaigia, Užsakovas įgyja teisę Įstatymų nustatyta tvarka pasiūlyti sudaryti Sutartį kitam tiekėjui ir reikalauti Rangovo atlyginti dėl to kylančius Užsakovo nuostolius.

**20. Priedai**

20.1. 1 priedas – Pirkimo dokumentai, Techninė specifikacija, pirkimo sąlygų paaiškinimai *(prieinama viešai prie pirkimo Nr. 708601 „Šilumos tinklų nuo ŠK-73 iki Parko g. 33 ir nuo TŠK „A“ prie Š-74 iki Parko g. 47 Panevėžyje rekonstravimo darbai“*

[*https://pirkimai.eviesiejipirkimai.lt/app/rfq/publicpurchase\_docs.asp?PID=750197*](https://pirkimai.eviesiejipirkimai.lt/app/rfq/publicpurchase_docs.asp?PID=750197) *);*

20.2. 2 priedas – Rangovo pasiūlymas;

20.3. 3 priedas – Pažymos apie atliktų darbų vertę forma;

20.4. 4 priedas – Atliktų darbų akto forma;

20.5. 5 priedas – Statybos darbų perdavimo – priėmimo akto forma;

20.6. 6 priedas – Subrangovų sąrašo forma.

**21. Šalių adresai, rekvizitai**

**UŽSAKOVAS RANGOVAS**

**AB „Panevėžio energija“ UAB „Rimgauda“**

Kodas 147248313 Kodas 300639104

PVM mokėtojo kodas LT472483113 PVM mokėtojo kodas LT100002935115

Senamiesčio g. 113, Panevėžys Zietelos g. 3, C korpusas, 03160 Vilnius

A.s. LT43 7300 0100 0237 6946 A.s. LT45 7180 3000 3246 7785

„Swedbank“, AB AB „Šiaulių bankas“

A.s. LT89 7044 0600 0272 3614 Tel. +370 5 2052813

AB SEB bankas El. paštas [info@rimgauda.lt](mailto:info@rimgauda.lt)

Tel. +370 45 463525

El. paštas [bendrove@pe.lt](mailto:bendrove@pe.lt)

**GENERALINIS DIREKTORIUS DIREKTORIUS**

**PETRAS DIKSA ANDRIUS GREKAUSKAS**

*pasirašyta el. parašu pasirašyta el. parašu*